Γ.Σ. Προμηθέας Χαλανδρίου

Ο Γυμναστικός Σύλλογος Προμηθέας Χαλανδρίου είναι ελληνικό αθλητικό σωματείο που δραστηριοποιείται στην περιοχή του Κάτω Χαλανδρίου, στην Αθήνα, όπου και βρίσκεται η έδρα του, το Κλειστό Γυμναστήριο «Μάρκος Παπαδάκης». Επίσημο έτος ίδρυσής του είναι το 1997 και αγωνίζεται με χρώματα το κόκκινο και το μαύρο. Ο σύλλογος διατηρεί τμήματα καλαθοσφαίρισης για αθλήτριες και αθλητές όλων των ηλικιακών ομάδων, καθώς και ποδοσφαίρου 5x5.«Αθλητικοί Σύλλογοι Χαλανδρίου» , πληροφορίες στον επίσημο ιστότοπο του Δήμου Χαλανδρίου.

 Ίδρυση 
Ο Προμηθέας Χαλανδρίου ιδρύθηκε το 1997 από τον επίτιμο πρόεδρο Ηλία Παπαγεωργίου, ο όποιος διετέλεσε πρόεδρος του συλλόγου για 14 χρόνια, τη Βάλια Παπαδημητρίου και άλλα στελέχη.«Οι… ημίθεες του Προμηθέα Χαλανδρίου!», άρθρο στον ιστότοπο WePlayBall.gr, 5 Ιουνίου 2012. Αρχικά αθλητές του υπήρξαν νέα παιδιά από τη στενή περιοχή του Κάτω Χαλανδρίου, ωστόσο αργότερα άσκησε έλξη σε αθλητές από την ευρύτερη περιοχή του Χαλανδρίου και των γειτονικών προαστίων.

 Τμήμα καλαθοσφαίρισης ανδρών 

 Ιστορία 
Ο σύλλογος ξεκίνησε την πορεία του από το Πρωτάθλημα της Δ' Κατηγορίας Ανδρών της Ε.Σ.Κ.Α. Την αγωνιστική περίοδο 2002-03 κατετάγη 3ος στην τελική κατάταξη λαμβάνοντας το εισιτήριο για τη Γ' Κατηγορία Ανδρών. Δύο χρόνια μετά, την άνοιξη του 2005, μια ακόμη 3η θέση του επέτρεψε την άνοδο στη Β' Κατηγορία. Εκεί αγωνίστηκε για μια επταετία μέχρι την περίοδο 2011-12, οπότε και, έχοντας καταλάβει την 3η θέση της τελικής βαθμολογίας, ανέβηκε για πρώτη φορά στην ιστορία του στην Α' Κατηγορία της Ε.Σ.Κ.Α. Στην παρθενική της εμφάνιση στην Α' κατηγορία Ανδρών της Ε.Σ.Κ.Α., πρωτάθλημα 2012-2013 ομάδα κατέλαβε την 4η θέση.Την ίδια χρονιά ο Προμηθέας κατέκτησε το Κύπελλο Ανδρών Ε.Σ.Κ.Α., επικρατώντας στον τελικό της Πεύκης με 72-78, παρουσία 1.000 περίπου φιλάθλων.«Κύπελλο: Το "σήκωσε" ο Προμηθέας» , άρθρο στον ιστότοπο SuperBasket.gr, 13 Μαρτίου 2013.«Παρουσία 1.000 φιλάθλων ο Προμηθέας Κυπελλούχος ΕΣΚΑ – Νίκησε την Πεύκη με 78-72» , άρθρο στον ιστότοπο της εφημερίδας «Η Θέση», 14 Μαρτίου 2013.

 Τρέχουσα αγωνιστική περίοδος 
Την τελευταία αγωνιστική περίοδο, 2013-14, ο Γ.Σ. Προμηθέας Χαλανδρίου έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ.Α., ολοκληρώνοντας τις αγωνιστικές του υποχρεώσεις για την κανονική περίοδο στην 2η θέση του βαθμολογικού πίνακα.«Α’ ΕΣΚΑ – 26η αγωνιστική… Πρωταθλητής ο Σπόρτιγκ και άνοδος στη Γ’ εθνική!», άρθρο στον ιστότοπο InfoBasket.gr, 30 Απριλίου 2013. Στη διαδικασία των Play-Offs,  κατόρθωσε να ξεπεράσει στην πρώτη σειρά παιχνιδιών το εμπόδιο του Α.Ο. ΑΠΟΛΛΩΝ, τον οποίο αντιμετώπισε σε 1  αγώνα, εφόσον στην κανονική περίοδο ο Προμηθέας προηγείτο με 2 νίκες φθάνοντας στο 3-0.«Α’ ΕΣΚΑ (πλέι οφ): Πέρασε στον τελικό ο Αρης Πετρούπολης», άρθρο στον ιστότοπο InfoBasket.gr, 22 Μαΐου 2013.«Πέρασε ο Άρης Πετρούπολης» , άρθρο στον ιστότοπο SuperBasket.gr, 21 Μαΐου 2013. Κατόπιν, ο Προμηθέας Χαλανδρίου επικράτησε της ομάδας του Άρη Πετρούπολης με 3-1 νίκες με αποτέλεσμα η ομάδα του Χαλανδρίου να καταταγεί 2η στον τελικό βαθμολογικό πίνακα και να κατακτήσει επάξια την άνοδο της για πρώτη φορά στην ιστορία του Συλλόγου στην Γ' Εθνική Κατηγορία του Νότου.«Α’ ΕΣΚΑ: “Εφτάψυχος” ο Αρης Πετρούπολης!», άρθρο στον ιστότοπο InfoBasket.gr, 31 Μαΐου 2013.

Έδρα του συλλόγου είναι το Κλειστό Γυμναστήριο Δημοτικού Αθλητικού Κέντρου Χαλανδρίου «Μάρκος Παπαδάκης». Πρόεδρος του Δ.Σ. είναι ο Κώστας Βλαχόπουλος, ενώ καθήκοντα προπονητή διατηρεί ο Τάσος Νικητόπουλος. «Ψήφος εμπιστοσύνης σε Νικητόπουλο» , άρθρο στον ιστότοπο BasketBlog.gr, 5 Ιουνίου 2013.

 Τμήμα καλαθοσφαίρισης γυναικών 

 Ιστορία 
Το γυναικείο τμήμα καλαθοσφαίρισης του Προμηθέα, κατά την αγωνιστική περίοδο 2006-07 κατέκτησε την κορυφή του Πρωταθλήματος της Β' Κατηγορίας Ε.Σ.Κ.Α., με αποτέλεσμα να ανέλθει στην Α' Κατηγορία.

Την περίοδο 2008-09 ολοκλήρωσε τις αγωνιστικές του υποχρεώσεις στην 8η θέση της βαθμολογικής κατάταξης της Α' Κατηγορίας Ε.Σ.Κ.Α.«Αποτελέσματα Α ΕΣΚΑ: Η Δάφνη το ντέρμπι, αρχίζουν τα πλέι οφ!», άρθρο στον ιστότοπο WePlayBall.gr, 23 Μαρτίου 2009. Την επόμενη χρονιά, 2009-10, τερμάτισε στην 11η θέση του βαθμολογικού πίνακα, γνωρίζοντας τον υποβιβασμό.«Αποτελέσματα Α ΕΣΚΑ: Το ντέρμπι στον ΜΕΛΑΣ», άρθρο στον ιστότοπο WePlayBall.gr, 14 Μαρτίου 2010.

Έχοντας επιστρέψει στη Β' Κατηγορία, ο Προμηθέας βρέθηκε την περίοδο 2010-11 στην 5η θέση της τελικής κατάταξης, εξασφαλίζοντας την παραμονή του χωρίς προβλήματα.«Αποτελέσματα Β ΕΣΚΑ: Πρωτάθλημα για Αμαζόνες!Play off για τους υπόλοιπους!», άρθρο στον ιστότοπο WePlayBall.gr, 28 Μαρτίου 2011. Τελικά, τη χρονιά 2011-12 και με προπονητή το Μάνο Μανουσάκη, επέστρεψε στην Α' Κατηγορία έχοντας κατακτήσει για ακόμη μία φορά το Πρωτάθλημα της Β' Ε.Σ.Κ.Α.

Την αγωνιστική περίοδο 2012-2013ο Γ.Σ. Προμηθέας Χαλανδρίου έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ε.Σ.Κ.Α., ολοκληρώνοντας τις αγωνιστικές του υποχρεώσεις στη 3η θέση.Την ίδια χρονιά ο Προμηθέας συμμετείχε στον τελικό του Κυπέλλου Γυναικών Ε.Σ.Κ.Α., χάνοντας εν τέλει το τρόπαιο από το Περιστέρι με σκορ 58-46.«Το σήκωσε το Περιστέρι» , άρθρο στον ιστότοπο WomenSports.gr, 16 Μαρτίου 2013.

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Γ.Σ. Προμηθέας Χαλανδρίου έλαβε μέρος στο Πρωτάθλημα της Α' Κατηγορίας Γυναικών που διοργανώνει η Ε.Σ.Κ.Α., ολοκληρώνοντας τις αγωνιστικές του υποχρεώσεις για την κανονική περίοδο στη 4η θέση του βαθμολογικού πίνακα.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013. Στα Play-Offs κλήθηκε να αντιμετωπίσει αρχικά την ομάδα της Α.Ο. ΕΝΩΣΗ ΓΑΛΑΤΣΙΟΥ που είχε τερματίσει 1η & με την οποία είχαν μοιραστεί από μία νίκη και μία ήττα στην προηγούμενη φάση.«Α' Γυναικών: Στον τελικό ο Ζωγράφου», άρθρο στον επίσημο ιστότοπο της Ε.Σ.Κ.Α., 15 Απριλίου 2013. Κάνοντας την έκπληξη με 2 διαδοχικές νίκες και σπάζοντας την έδρα της αντιπάλου ομάδας πέρασε στον τελικό. Κατόπιν, ο Προμηθέας αντιμετώπισε τον Άρη Πετρούπολης, με μειονέκτημα έδρας και αρχικό 1-1 μεταξύ των ομάδων. Μετά από 3 συναρπαστικά παιχνίδια παρουσία πολλών οπαδών & φιλάθλων τελικά έχασε με 2-3 και καταλαμβάνοντας την 2η θέση.«Αποτελέσματα Πλέι ΟΦ Α' ΕΣΚΑ: Τρίτος ο Προμηθέας!», άρθρο στον ιστότοπο WePlayBall.gr, 21 Απριλίου 2013.

Έδρα του συλλόγου είναι το Κλειστό Γυμναστήριο Δημοτικού Αθλητικού Κέντρου Χαλανδρίου «Μάρκος Παπαδάκης». Πρόεδρος του Δ.Σ. είναι ο Κώστας Βλαχόπουλος.

 Τμήμα ποδοσφαίρου 5x5 

 Παραπομπές 

 Εξωτερικοί σύνδεσμοι 
 Γ.Σ. Προμηθέας Χαλανδρίου, επίσημος ιστότοπος.
 Γ.Σ. Προμηθέας Χαλανδρίου, επίσημο ιστολόγιο του τμήματος ποδοσφαίρου 5x5.
 Τελικός Κυπέλλου Ε.Σ.Κ.Α. 2013, στο επίσημο κανάλι της Ένωσης στο YouTube.

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1997
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1997
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1997
Κατηγορία:Σωματεία Ε.Σ.Κ.Α.